**ՀԻՄՆԱՎՈՐՈՒՄ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀԱՏԻՍԻ ՓՈՂՈՑԻ ԹԻՎ 1/89 ՀԱՍՑԵՈՒՄ ԳՏՆՎՈՂ ՀՈՂԱՄԱՍԸ ԿԱՐԵՆ ՄԱԹԵՎՈՍՅԱՆԻՆ ԸՆԴԼԱՅՆՄԱՆ ՆՊԱՏԱԿՈՎ ՈՒՂՂԱԿԻ ՎԱՃԱՌՔՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Աբովյան համայնքի ավագանու քննարկմանը ներկայացվող նախագիծը մշակվել է Հողային օրենսգրքի 66-րդ հոդվածի 1-ին մասի 8-րդ կետի, «Տեղական ինքնակառավարման մասին» օրենքի 18-րդ հոդվածի 1-ին մասի 21-րդ կետի, Հայաստանի Հանրապետության կառավարության 2016 թվականի մայիսի 26-ի N 550-Ն որոշման 1-ին կետի 2-րդ ենթակետի պահանջներին համապատասխան։   
 Կարեն Մաթևոսյանը իրեն սեփականության իրավունքով պատկանող Աբովյան քաղաքի Հատիսի փողոցի թիվ 1/89 հողամասում ունի խանութ, որը ցանկանում է իր բիզնեսի զարգացման նպատակով ընդլայնել։ Հարևանությամբ գտնվող Աբովյան համայնքի սեփականություն հանդիսացող Աբովյան քաղաքի Հատիսի փողոցի փողոցի թիվ 1/89/1 հասցեում գտվող 72.5 քառակուսի մետր մակերեսով հողամասը սահմանակից է ընդլայնվող օբյեկտին։ Օտարվող հողամասը իր դիրքից, ռելիեֆից կամ չափերից ելնելով՝ քաղաքաշինական նորմերին համապատասխան, կարող է օգտագործվել բացառապես ընդլայնվող հողամասի վրա գտնվող շենքի կամ շինության սպասարկման կամ դրանց վերակառուցման, ուժեղացման, վերականգնման, արդիականացման և բարեկարգման աշխատանքների իրականացման նպատակով, ինչպես նաև հողամասը արտաքին պարագծով՝ 60 տոկոսից ավել չափով, պարփակված է ընդլայնվող հողամասով։   
 Վերը նշված հանգամանքները հիմք են սույն նախագծի ընդունման համար և օտարվող հողամասը չի կարող դիտվել որպես առանձին գույքային միավոր աճուրդային կարգով օտարելու համար։   
 «Աբովյան համայնքի սեփականություն հանդիսացող Հատիսի փողոցի թիվ 1/89 հասցեում գտնվող հողամասը Կարեն Մաթևոսյանին ընդլայնման նպատակով ուղղակի վաճառքով օտարելու մասին» Աբովյան համայնքի ավագանու որոշման նախագծի ընդունման առնչությամբ առաջանում է Աբովյան համայնքի ղեկավարի՝ հողամասերին միասնական հասցե տրամադրելու մասին, որոշման ընդունման անհրաժեշտություն։   
   
  
 **ՀԱՄԱՅՆՔԻ ՂԵԿԱՎԱՐ ՎԱՀԱԳՆ ԳԵՎՈՐԳՅԱՆ**

**ՏԵՂԵԿԱՆՔ**

**«ԱԲՈՎՅԱՆ ՀԱՄԱՅՆՔԻ ՍԵՓԱԿԱՆՈՒԹՅՈՒՆ ՀԱՆԴԻՍԱՑՈՂ ՀԱՏԻՍԻ ՓՈՂՈՑԻ ԹԻՎ 1/89 ՀԱՍՑԵՈՒՄ ԳՏՆՎՈՂ ՀՈՂԱՄԱՍԸ ԿԱՐԵՆ ՄԱԹԵՎՈՍՅԱՆԻՆ ԸՆԴԼԱՅՆՄԱՆ ՆՊԱՏԱԿՈՎ ՈՒՂՂԱԿԻ ՎԱՃԱՌՔՈՎ ՕՏԱՐԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

«Աբովյան համայնքի սեփականություն հանդիսացող Հատիսի փողոցի թիվ 1/89 հասցեում գտնվող հողամասը Կարեն Մաթևոսյանին ընդլայնման նպատակով ուղղակի վաճառքով օտարելու մասին»Աբովյան համայնքի ավագանու որոշման նախագծի ընդունման առնչությամբ Աբովյան համայնքի ծախսերում փոփոխություներ չեն առաջանում, իսկ եկամուտները ավելանում են 762 250 (յոթ հարյուր վաթսուներկու հազար երկու հարյուր հիսուն) դրամով:

**ՖԻՆԱՆՍԱՏՆՏԵՍԱԳԻՏԱԿԱՆ ԲԱԺՆԻ ՊԵՏ՝ ԱՆՆԱ ՉՈԲԱՆՅԱՆ**